A MAGYAR GÓSZÖVETSÉG
VERSENYSZABÁLYZATA
2005. május 31.

A Magyar Gószövetség 2005 május 31.-i közgyűlése, a sportról szóló 2004. évi I. törvényben( továbbiakban Sport tv.) foglaltak alapján, a jelen szabályzatban állapítja meg az MGSz Versenyszabályzatát, amely a versenyrendszer keretében folytatott sporttevékenységre és az ahhoz közvetlenül kapcsolódó szakmai tevékenységekre vonatkozó előírások rendszerbe foglalt összessége, Ugynakkor a versenyrendszerben részt vevő sportolók, sportszervezetek, sportszakemberek általános és sportági kötelezettségein túlmenően tartalmazza a versenyrendszert működtető sportszövetség eljárásának szabályait is.
I. Általános rendelkezések

1.§ Érvényességi kör

A Magyar Gószövetség (továbbiakban: MGSz) Versenyszabályzatának hatálya kiterjed:

(1) Mindazon természetes személyekre, akik tagságtól függetlenül egy sportszervezet vagy iskolai gó sportkör működése keretében gó sporttevékenységet fejtenek ki:

a) gó sportágban igazolt sportoló,

b) gó sportágban érvényes engedéllyel rendelkező versenybíró, játékvezető,

c) edzői, segédedzői, illetve góoktatói végzettséggel rendelkező góedző,

d) gó sportágban sportszervezet és szövetség választott tisztségviselője,

e) gó verseny- és rendezvény szervező,

f) egyéb gó sportágban tevékenységet folytató sportszakember.

g) A gó sporteseményeken jelen lévő néző

a továbbiakban együtt: gózó(k).

(2) A Magyarországon működő gó sport egyesületekre, gószakosztályt működtető sportegyesületre és iskolai gó sportkörökre, valamint ezek csapataira.
(3) Az MGSz ezen Versenyszabályzat, keretei között állapítja meg:

a) azokat az általános rendelkezéseket, amelyeket törvények előírnak,

b) azokat a rendelkezéseket, amelyeket a tradíciókkal rendelkező gó élet szokásjog alapján felvett,

c) azokat az intézkedéseket, amelyek megszegéséért sportfegyelmi büntetés jár.

(4) Az MGSz Versenyszabályzata kiegészíti a 2004. évi I. tv. Sporttörvényben és a hozzátartozó kormányrendelet(ek)ben közzétett jogszabályokat.

(5) A MGSz az Alapszabályában származtatott jogi személyiséggel rendelkező területi és helyi gószövetségeket hozhat létre, feladatai alacsonyabb szintű végrehajtására, amennyiben erre a jövőben szükségét érzi.

2.§ A versenyző jogai és kötelezettségei
(1) A versenyző jogai:
a) az MGSZ szabályzatai szerint versenyezni,
b) jelezni, ha az MGSz szabályzataitól valaki saját vagy más kárára eltér, illetve megszegi azt,
c) jogi segítséget kérni a góval, illetve a gó versenyekkel kapcsolatban a versenybírótól, vagy a sportágban jártas szakembertől,
d) amennyiben az adott versenyző fogyatékos és előre jelezte a versenyen való részvételi szándékát és állapotát, úgy a verseny kiírójával előzetesen megegyezett feltételek szerint joga van az induláshoz, függetlenül a többi versenyzőtől megkövetelt indulási feltételektől,
e) mindaz, amelyet a magyar törvények biztosítanak a számára. 
(2) A versenyző köteles:
a) a tisztességes játék (fair play) elvei szerint felkészülni és versenyezni,
b) a sportág jellegének megfelelő – külön jogszabályban meghatározott – sportorvosi alkalmassági, illetve szűrővizsgálatokon részt venni (sportegészségügyi ellenőrzés),
c) a sportág hazai és nemzetközi versenyszabályzatában, valamint egyéb szabályzataiban foglaltakat betartani,
d) a doppingtilalmat betartani,

e) a sporttevékenység során annak a sportszervezetnek, sportszövetségnek az érdekeit is figyelembe venni, amellyel tagsági, illetve szerződéses viszonyban áll, valamint amelyik a nemzeti válogatott keretbe meghívta.
(3) A fogyatékos versenyző felkészülésére és versenyeire a Magyar Gószövetségnek a versenyzők egészségi, illetve fogyatékossági állapotának megfelelő külön feltételeket kell megállapítania, amelyeket a verseny rendezője köteles betartani.
(4) Az amatőr sportoló a MGSZ hazai, illetve külföldi(pénzdíjas), továbbá hivatásos  versenyrendszerében, akkor vehet részt, ha rendelkezik érvényes verseny engedéllyel, illetve kivételes helyzetben ha az elnökség számára erre lehetőséget nyújt.
3.§ Törvény szerinti rendelkezések 
(1) A MGSz jelenleg nem működtet hivatásos, illetve vegyes (nyílt) versenyrendszert (bajnokságot) csak amatőrt, de fent tartja magának a jogot a későbbi lehetőségre.

(2) A gó sportág szellemi jellegéből fakadóan az MGSz nem vállal a sportág sportlóiért élet-, sportbaleset, és vagyonbiztosítást. Amennyiben a sportoló mégis szeretne biztosítást kötni, akkor azt egyénileg kell megkötnie a biztosító társaságokkal.
(3) Az MGSz fent tartja a jogot a gó sportági rendezvényekkel kapcsolatos vagyoni értékű jogok hasznosításáról a törvényekben meghatározott módon. Ezen rendelkezésekhez a későbbiekben meghatározott szabályzatokban kiegészítéseket tehet.

(4) A szakszövetség és az alá tartozó szervezetek kötelesek a környezet és természetvédelmi, valamint a közbiztonsági követelményeket érvényesíteni.

(5) A nemzeti válogatott keretekkel kapcsolatos költségek, illetve a kártérítési felelősség a szakszövetséget terhelik, ugyanakkor megilletik a nemzeti válogatott keretek működéséből származó bevételek is.
(6) Amatőr versenyrendszerben (bajnokságban) az amatőr sportolók és sportegyesületek mellett hivatásos sportolók, illetve sportvállalkozások csak az amatőr versenyzőkre is érvényes feltételekkel vehetnek részt.

(7) A sportszövetség hivatásos versenyrendszert (bajnokságot) csak az amatőr bajnokság mellett írhat ki. Hivatásos versenyrendszer (bajnokság) helyett vegyes (nyílt) bajnokság is kiírható.
(8) Hivatásos versenyrendszerben (bajnokságban) a hivatásos sportolók és sportvállalkozások mellett sportegyesület részt vehet, azzal a feltétellel, ha a sportegyesület a hivatásos versenyrendszerben (bajnokságban) részt vevő szakosztályát jogi személlyé nyilvánította, és a hivatásos versenyrendszerben (bajnokságban) induló sportegyesületnek, illetve jogi személy szakosztályának mindazon pénzügyi, adminisztratív, technikai és szakmai feltételeket teljesíteni kell, amelyeket az MGSz Versenyszabályzata a hivatásos versenyrendszer (bajnokság) résztvevőire nézve megállapít.
(9) A hivatásos, illetve a vegyes (nyílt) versenyrendszerben (bajnokságban) részt vevő sportszervezetek számára azonos pénzügyi, adminisztratív, technikai és szakmai követelmények vonatkoznak.
(10) Hivatásos versenyrendszerben (bajnokságban) részt vevő sportvállalkozások amatőr sportolókat, sportegyesületek pedig hivatásos sportolókat egyaránt foglalkoztathatnak. A sportszövetség szabályzatában a hivatásos és amatőr sportolók számára, illetve arányára kötelező szabályt jelenleg nem állapít meg.
(11) Vegyes (nyílt) versenyrendszerben (bajnokságban) amatőr és hivatásos sportolók, sportegyesületek és sportvállalkozások egyaránt korlátozás nélkül részt vehetnek.
(12) Versenyrendszerben csak az a sportszervezet vehet részt, amelynek nincs kilencven napnál régebben lejárt köztartozása, továbbá – ha gazdasági társaság – nem áll felszámolás alatt, és az MGSz-nek vele szemben nincs hat hónapnál régebbi követelése.

(13) Azt, hogy a sportszervezetnek nincs kilencven napnál régebben lejárt köztartozása, a sportszervezetnek a versenyrendszerbe (bajnokságba) való nevezéskor, illetve ha a versenyrendszer versenyeire versenyenként kell nevezni, az évenkénti első nevezésekor kell igazolnia.
(14) Nem vehet részt a versenyrendszerben (nem nevezhet a bajnokságba) a Sport törvényben a 32. § (1) bekezdésében foglalt eseten túlmenően az:
a) az a sportvállalkozás, illetve az a sportegyesület, amellyel szemben a Cstv. szerint csőd- vagy felszámolási eljárás van folyamatban,
b) az a sportegyesület, amely elhatározta feloszlását, illetve amellyel szemben az ügyészség a sportegyesület feloszlatására irányuló kérelmet nyújtott be a bírósághoz,
c) az a sportvállalkozás, amelynél végelszámolási eljárás indult.
II. A MGSZ sportági területei
4.§ Élsport 
(1) A magyar nemzeti góválogatottakra, illetve tagjaira vonatkozó szabályok:
a) Az MGSz elnöksége minden évben meghirdetheti a férfi, női és utánpótlás válogatott kereteket. A keret megállapítására az MGSz elnöksége kijelölhet egy szakmai bizottságot.
b) Kitüntetett figyelmet fordít a sportág hazai és nemzetközi versenyszabályzatában, valamint egyéb szabályzataiban foglaltakat betartására,
c) A nemzeti válogatott csapattal kapcsolatos minden vagyoni jog gyakorlása a MGSz Elnökségének hatásköre.
d) A válogatott csapatversenyeken a játékosok és vezetőik élet-, baleset- és vagyonbiztosításáról a szövetség csak akkor gondoskodik, ha erről korábban a felekell előzetesen megállapodtak. Egyéni versenyeken a válogatottak egyénileg gondoskodnak az említett biztosításokról.

e) A nemzeti válogatottak összeállítása során az MGSz a sportág mindenkori nemzetközi követelményeihez igazodik.
f) A válogatottakat tekintet nélkül annak típusára az MGSz Elnöksége által jóváhagyott válogatott keretekből kell kialakítani. A feladat ellátása érdekében az elnökség egy szakmai bizottságot is létrehozhat.

g) A válogatott kihasználva a kor technikai lehetőségit az Internet segítségével is részt vehet a nemzetközi bajnokságokon, versenyeken.

h) Az elért helyezésekért az MGSz pénz illetve természetbeni jutalmakat adhat.

5.§ Versenysport

(1) A Magyarországon a sportszövetség által kiírt, szervezett vagy engedélyezett versenyeken, vagy versenyrendszerben megszervezett góversenyeken csak érvényes verseny engedéllyel rendelkező gójátékosok vehetnek részt. A versenyengedélyt a Magyar Gószövetség szabályzatának megfelelően kell kiváltani, vagy érvényesíteni.
(2) A gó versenysportra jellemző, hogy adott góeseményen kialakítja az indulók között a bajnoknak és a helyezetteknek a sorrendjét. A versenyekre érvényes általános játék és minősítési szabályokat a Nemzetközi Gószövetség (IGF) ill. az Európai Gószövetség (EGF) versenyszabályzata tartalmazza, az egyedi szabályokat a versenykiírások tartalmazzák. A MGSZ Játék és Minősítési Rendszer Szabályzatának megalkotása után az abban foglaltak lépnek érvénybe.
(3) A góversenyek lehetnek alapvetően “egál” vagy “előnyadásos” (handicap) versenyek. A versenykiírásnak tartalmaznia kell az esetleges előnyadás tényét és az előny mértékének meghatározási módját.

(4) A versenyről a szervezőknek jegyzőkönyvet kell készíteni, amelynek tartalmaznia kell a verseny kiírását, a versenyzők nevezési adatait, illetve az elért eredményeket teljes körűen. A jegyzőkönyv másolatát el kell küldeni a szövetség főtitkárának a versenyt követő két héten belül, illetve az eredeti példányt meg kell őrizni.
(5) A versenyek általános feltételei:

a) A versenykiírásban közölt versenyzési feltételeket a versenyző, illetve a csapat a versenyre történő nevezéssel fogadja el.
b) A versenykiíráshoz képest a versenyzési feltételek megváltoztatása esetén a már benevezett játékos, vagy csapat szabadon dönthet a visszalépésről.
c) A versenykiírás (vagy az egyéb szabályok) megsértése esetén a versenyző, illetve csapat jogorvoslatért a versenybírósághoz fordulhat.

d) A versenybíró a jogsértő versenyzővel, vagy csapattal szemben a Verseny Szabályzatban, illetve a Sportfegyelmi Szabályzatban foglaltak szerint jár el.

(6) Csapatversenyek:

a) Gó Nemzeti Csapatbajnokság;
b) Gó Ifjúsági Csapatbajnokság;
c) Gó Páros Csapatbajnokság;
d) Gó Főiskolai-egyetemi Csapatbajnokság;

e) Gó Diák Csapatbajnokság;

(7) Egyéni versenyek és bajnokságok:

a) Magyar Gó Bajnokság;

b) Magyar Nyílt Gó Bajnokság;

c) Magyar Gó Nagydíj;

d) Gó Diákolimpia;

e) Gó Főiskolai-egyetemi Sportolimpia;

f) Nemzetközi minősítő és értékszámszerző versenyek;
g) Hazai minősítő és értékszámszerző versenyek;
(8) A versenyek kategóriái, csoportosítása, amelyet a verseny oklevelén, amennyiben van fel kell tüntetni az a-tól egészen a d-ig.:

a) I, II, vagy további osztáy;
b) Világ, Európai, Országos, Megyei, Területi
c) Korlátozás nélküli, Főiskolai-egyetemi, Iskolai (középfokú oktatási rendszerekig), esetleg Meghívásos

d) Korcsoportos versenyek:
- Felnőtt, az összes felnőtt és az alábbi kategóriában szereplők számára;

- Ifjúsági, azok számára akik a 18. életévüket még nem töltötték be;

- Gyermek, azok számára akik a 12. életévüket még nem töltötték be;

A fenti korcsoportok illeszkednek az Európai Gószövetség gyakorlatához, de ettől eltérő korcsoportokban is lehetséges versenyt rendezni. Ezt a versenykiírásnak egyértelműen tartalmaznia kell.
6.§ Iskolai és Diáksport

(1) A Magyar Diáksport Szövetség által kiírt szabályok, annak hiányában az e szabályzatban foglaltak szerint rendezett diákversenyek az oktatási intézményekben tanulók részére.

(2) A Gó Diákolimpia célja: korcsoportonként és nemenként eldönteni a tanév „Diákolimpiai gó bajnoka” címeket és helyezéseket; az utánpótlás nevelés, a kiválasztás lehetőségeinek bővítése; a gó sportág népszerűsítése.
(3) A Magyar Gószövetség a Magyar Diáksport Szövetséggel egyetértésben írja ki az alap- és középfokú oktatási intézmények felmenő rendszerű diákolimpiai góversenyeit.
(4) A csapatversenyek nyíltak, tehát az iskolai csapatokban sportegyesületi tagok is szerepelhetnek.

(5) Résztvevők: oktatási intézmények (a továbbiakban: iskolák) csapatai. A csapat tagja az lehet, aki egy adott magyar iskolában az aktuális félév kezdetéig beiratkozott, s a verseny időpontjában az iskola tanulója, illetve nem töltötte be 20. életévét.
(6) Egyéb kérdésekben a Nemzetközi Gószövetség versenyeire vonatkozó szabályokat célszerű alkalmazni.
7.§ Főiskolai-egyetemi sport
(1) A Gó Főiskolai-egyetemi Sportolimpia célja: korcsoportonként és nemenként eldönteni a tanév „Főiskolai-egyetemi gó bajnoka” címeket és helyezéseket; az utánpótlás nevelés, a kiválasztás lehetőségeinek bővítése; a gó sportág népszerűsítése.
(2) A csapatversenyek nyíltak, tehát az iskolai csapatokban sportegyesületi tagok is szerepelhetnek.

(3) Résztvevők: felsőoktatási intézmények csapatai. A csapat tagja az lehet, aki egy adott magyar felsőoktatási intézményben az aktuális félév kezdetéig beiratkozott, s a verseny időpontjában az oktatási intézmény tanulója.

(4) Egyéb kérdésekben a Nemzetközi Gószövetség versenyeire vonatkozó szabályokat célszerű alkalmazni.
8.§ Tömeg és szabadidős gósport

(1) Az MGSZ engedélyezi a verseny rendszerén kívül a gó sport szervezetek, illetve vállalkozó kedvű magán személyek számára versenyek szervezését, illetve lebonyolítását, azonban ezekért felelőséget nem vállal. Minősítési rendszerébe az eredményeket nem számolja el és kötelezi a verseny szervezőjét, hogy ezeket a feltételeket tüntesse fel a verseny kiírásban.

(2) Az MGSZ feladata általában a gósport népszerűsítése, ennek területei:

a) Szimultán versenyek;

b) Élménybeszámolók;

c) Díjátadások;

d) Gófesztiválok és játékok;

e) Reklám és média;

